କମିସନରେଟ ପୁଲିସର ମୁଖ୍ୟ କାର୍ଯ୍ୟାଳୟର ନାମ ବଦଳିବ । କମିଶନରେଟ୍ ପୋଲିସ ମୁଖ୍ୟାଳୟ ଏବେ "ପୋଲିସ ସେବା ଭବନ" ନାମରେ ନାମିତ ହେବ । କମିସନରେଟ ପୁଲିସର ୧୨ତମ ପ୍ରତିଷ୍ଠା ଦିବସ ପାଳନ ଅବସରରେ ଏହି ସୂଚନା ଦେଇଛନ୍ତି ପୁଲିସ କମିସନର ସୁଧାଂଶୁ ଷଡଙ୍ଗୀ । ମହିଳା ଓ ବରିଷ୍ଠ ନାଗରିକଙ୍କ ସୁରକ୍ଷାକୁ ଗୁରୁତ୍ୱ ଦିଆଯିବ ବୋଲି କହିଛନ୍ତି ପୁଲିସ କମିସନର । ଶୀଘ୍ର ଟ୍ରାଫିକ ସମସ୍ୟା ଦୂର ହେବ ।
୧. ସଂଗଠିତ ଅପରାଧ ଦମନ, ଅପରାଧୀଙ୍କ ବିରୋଧରେ ଦୃଢ କାର୍ଯ୍ୟାନୁଷ୍ଠାନ। ଦାଦାଗିରି, ଗୁଣ୍ଡାଗର୍ଦ୍ଦି, ଭାଇଗିରି ଆଦୈା ବରଦାସ୍ତ କରାଯିବ ନାହିଁ।
୨. ଟ୍ବିନ୍ ସିଟିରେ ଇଲେକ୍ଟ୍ରୋନିକ ସରଭିଲାନ୍ସ କଡାକଡି କରାଯିବ। ଭୁବନେଶ୍ବରର ଅନେକ ସ୍ଥାନରେ ଏହି ବ୍ୟବସ୍ଥା ବଢାଯିବ। କଟକରେ ନିଜସ୍ବ ଉଦ୍ୟମରେ ଏଥିପାଇଁ ସେଟ୍ ଅପ୍ ମଧ୍ୟ କରାଯାଉଛି ।
୩. ଟ୍ରାଫିକ୍ ସମସ୍ୟା କଡାକଡି କରାଯିବ। ଜୟଦେବ ବିହାର, ନନ୍ଦନକାନନ ରୋଡର ସମସ୍ୟା ଦୂର ପାଇଁ ଯୋଜନା କରାଯାଉଛି । ରାଜମହଲରୁ ଏଜି ଛକ ରାସ୍ତା ସମସ୍ୟା ବି ଫୋକସରେ ଅଛି । ଟେକ୍ନୋସେଭି ଟ୍ରାଫିକ୍ ବ୍ୟବସ୍ଥା ଗ୍ରହଣ କରାଯିବ ।
୪. କମିଶନରେଟ ପୋଲିସର "ଉଇ କେୟାର ଉଇ ଡେୟାର" ସ୍ଲୋଗାନ୍ ପରିବର୍ତ୍ତନ କରାଯିବ । "ଆପଣଙ୍କ ପୋଲିସ୍ ଆପଙ୍କ ପାଇଁ ଉଦ୍ଦିଷ୍ଟ" ସ୍ଲୋଗାନ ରଖାଯିବ ବୋଲି ସୁଧାଂଶୁ ଷଡଙ୍ଗୀ ଗତ ବୁଧବାର କହିଥିଲେ।
